सुमेरपुर थाना क्षेत्र के बांकली गांव में मंगलवार रात को एक युवक ने फांसी लगा आत्महत्या कर ली, जिसका शव फंदे पर लटकता देख परिवार के लोगों को घटना का पता चला। परिजनों का कहना है कि युवक पिछले काफी दिन से गुमसुम रहता था और मानसिक तनाव के चलते वह बात भी कम करता था। उसे किस बात से तनाव था, जिसका पता नहीं चल पाया है। पुलिस के अनुसार बांकली निवासी दलपतसिंह पुत्र मगसिंह राजपूत ने रिपोर्ट दी कि मंगलवार की शाम करीब 8 बजे अपने भाई परबत सिंह (32)के साथ ट्रैक्टर पर सवार होकर कुएं से घर पर पंहुचे। उसके बाद दलपतसिंह अपने पिता को खाना देने के लिए चला गया, जो रात 9 बजे घर लौटा तो अपने भाई परबत सिंह का शव फंदे पर लटकता देखा। सूचना पाकर पुलिस ने मौके पर पहुंच शव को राजकीय अस्पताल मोर्चरी में रखवाया।